Video: 'Meteoriet' het sosiale media aan die gons | Maroela Media
Video: 'Meteoriet' het sosiale media aan die gons
'n Vermoedelike meteoriet wat Saterdagaand vanaf die Ottosdal-omgewing in Noordwes te siene was, het sosialemediagebruikers behoorlik op hol.
Die glimmende vuurbal wat deur die lug trek voordat dit lyk asof dit ontplof, is op twee plaaslike boere se veiligheidskameras, Vicus van Zyl en Barend Swanepoel, vasgevang. Dié beeldmateriaal is Sondag wyd op sosiale media versprei.
Van Zyl, wat tussen Hartebeesfontein en Ottosdal boer, het aan Maroela Media vertel 'n buurman het by hom koffie gedrink en omstreeks 18:45 huis toe gery. "Net nadat hy weggery het, het hy my gebel en gevra of ek dit gesien het. Hy het self gesien hoe die ding deur die lug trek en my gebel. Ek het op die kameras gaan kyk en daar sien ek dit toe ook," het Van Zyl gesê.
Volgens 'n vriend van hom wat 'n sterrekundige is, dui 'n voorlopige ondersoek daarop dat die meteoriet teen 'n snelheid van 252 000 km/h beweeg en 60 km bo die aardoppervlak uitgebrand het.
Daar word vermoed dat die meteoriet Botswana getref het.
Asteroid Initiatives het op Twitter gesê dit kom wel voor asof die meteoriet, wat informeel die naam ZLAF9B2 gegee is, die atmosfeer oor Botswana getref het. Daar word bespiegel dat dit dieselfde meteoriet is wat vroeër oor die Yunnan-provinsie in China sigbaar was.
Volgens ITV News het die Yunnan Observatory of the Chinese Academy of Sciences bevestig dat die blink lig wat inwoners in die lug gewaar het wel 'n meteoriet was.
Video met vergunning van Vikus van Zyl:
Baba speel langs ouers se liggame
Eerstens, niemand gons hieroor nie, en tweeedens, dit het gebeur in die grammadoelas soos al daai UFO's wat nooit op Loftus Versfeld land (waar almal dit kan sien nie) nie maar op iemand se plaas êrens verby vlieg. Flop nuus?
Die dinge moet gebeur voor Chrisus weer sal kom.
Dit is beslis nie interkontinale MISSIEL met 'n kernkop van een van die groot state nie óf ANC nie!!!!!
Ek het self so 'n vuurbal in Kaapstad gesien, so 10 jaar gelede. Dit was baie aanskoulik. Dit was 'n bol vuur so groot soos 'n volmaan. Het eers nie geweet wat dit was nie. Sutherland se sterrewag het my gese^ dit was 'n vuurbal.
Sal bitter graag n stuk wil hê
Die meteoriet wat destyds in Namibia geval het, is solied yster. Jy kan dit nie eers met n ystersaag n stuk afsaag nie.